  Анжелика Тихонова корреспондент 3-тӥ куарусёнэ, Россиын Терроризмен нюръяськонын огазеяськон нуналэ, Ижкарын «Свеча памяти» огъяросси акция ортчоз. Ужрадэ пыриськыны мылкыд карисьёсты 19 часлы Ялан ӝуась тыл дорысь Вормон сквере ӧтё, ивортэ Удмуртиысь тӧролэн но кивалтэтлэн пресс-службазы. Акция улсын Ижкарын улӥсьёс, егитъёслэн но мер огазеяськонъёслэн ёзчиоссы террористъёслэн киоссылэсь быремъёсты буре вайыса сюсьтылъёс ӝуатозы Ужрад 2004-тӥ арын 1-3 куарусёнэ Бесланын луэм шимес учырлы тупатэмын. Ужрадэз физкультурая, спортъя но егитъёсын ужан политикая министерство но Ижкарысь администрация юрттэм улсын «Волонтёры Победы» огъяросси мер движение но Удмуртиысь егитъёслэн центрзы радъяло. Тодэ вайытом, 3-тӥ куарусёнэ Ижкарын озьы ик «Капля жизни» но «Герои нашего времени» акциос ортчозы.  Тегъёс: Ижкар Терроризм Удмуртия Мерлык Теракт  